Lastenrautatie

Lastenrautatie tai lasten rautatie on lasten ja nuorten vapaa-ajantoimintaa, jossa kouluikäiset hoitavat rautatieliikenteen erilaisia tehtäviä kaupungin puistoon tai kaupungin ulkopuolen kesäsiirtolaan rakennetulla kapearaiteisella rautatiellä. Lastenrautatiet saivat alkunsa Neuvostoliitosta 1930-luvulla ja niistä tuli suosittuja myös muissa sosialistisissa maissa toisen maailmansodan jälkeen. Monet niistä ovat yhä toiminnassa.

Yleistä 
Ensimmäinen lastenrautatie avattiin Moskovan Gorkin puistoon vuonna 1932. Neuvostoliiton loppuvaiheessa lastenrautateitä toimi 52 eri puolilla maata, nykyisinkin vielä noin 30. Venäjällä lastenrautateitä on pidetty yllä määrätietoisemmin kuin muissa entisissä sosialistimaissa ja rakennettu jopa lisää. Itä-Saksassa lastenrautatiet tunnettiin nuorisojärjestön nimellä Pioniereisenbahn (pioneerirautatie), mutta nykyisin niitä kutsutaan nimellä Parkeisenbahn (puistorautatie). Myös Viroon suunniteltiin lastenrautatietä Vääna-Jõesuun pioneerileirille sekä Kohtla-Järven käytöstä poistetulle kapearaiteiselle radalle 1970-luvulla, mutta hankkeet eivät toteutuneet.

Lastenrautatiet paitsi tarjoavat vapaa-ajantoimintaa nuorille, myös esittelevät yleisölle jo käytöstä poistunutta rautatietekniikkaa, kuten höyryvetureita ja kapearaiteisia junia. Useimmat sosialistimaiden lastenrautatiet käyttävät 600 mm rataleveyttä.

Neuvostoliitossa lastenrautateiden ympärille oli kehitetty kesäleiritoimintaa kouluikäisille lapsille. Vastuullisissa tehtävissä lastenrautateillä toimivat 11–15-vuotiaat lapset. Tietyn ”viran” tai kelpoisuuden saamiseksi lastenrautatiellä tuli suorittaa jopa kaksivuotinen perehdytys rautatiekerhoissa, joissa opettivat kokeneet rautatieinsinöörit ja muut ohjaajat. Lasten toimintaa käytännön rautatietyössä valvovat aikuiset ohjaajat. Neuvostoliitossa lastenrautateiden tarkoitus oli myös ohjata ammatinvalinnassa innostamalla ja valmentamalla nuoria rautatiealalle tai muihin vaativiin ja vastuullisiin tehtäviin aikuisena.

Luettelo lastenrautateistä
Lastenrautateitä on tai on ollut ainakin seuraavissa paikoissa:

Armenia
Jerevan

Bulgaria
Plovdiv
Kărdžali

Georgia
Tbilisi

Kazakstan
Lähde: 
Almaty 1952–
Arkaluk 1986–1993
Astana 1946–2002
Atbasar 1979–1991
Karaganda 1957–
Kökşetaw 1984–1995
Qostanay 1978–1999
Kurort-Borovoe 1979–1998
Pavlodar 1979–
Semipalatinsk 1981–1989
Šymkent 1980–

Kiina
Harbin

Kuuba
Camagüey, Parque Camilo Cienfuegos
Havanna, Parque Lenin (ei toiminnassa)
Havannan eläintarha

Liettua
Ignalina

Puola
Chorzów
Poznań, Maltanka-puisto

Saksa
 Parkeisenbahn Wuhlheide, Berliini
 Bernburg, Krumbholzallee
 Chemnitz
 Cottbus, Eliaspark
 Crispendorf, Ferienland
 Dresden, Großer Garten
 Gera, eläintarha
 Görlitz, An der Landskronbrauerei Görlitz, 
  Peißnitzexpress, Halle, Peißnitz-saari Saale-joessa
 Leipziger Parkeisenbahn, Leipzig, Auensee
 Magdeburg, Rotehornpark (suljettu 1967)
 Parkeisenbahn Plauen,
 Vatterode, Vatteröder Teich, ei toiminnassa

Slovakia
Košice

Turkmenistan
Ašgabat

Ukraina
Dnipro
Donetsk
Harkova
Kiova
Lutsk
Lviv
Rivne
Zaporižžja

Unkari
Gyermekvasút, Budapest
Mecseki Kisvasút, Pécs
Tiszakécskei Gyermekvasút, Tiszakécske (lopetettu 2009)

Uzbekistan
Jizzax
Taškent

Valko-Venäjä
Minsk

Venäjä
Habarovsk
Irkutsk
Jekaterinburg
Južno-Sahalinsk
Jaroslavl
Kazan
Kemerovo
Krasnojarsk
Kratovo
Kurgan
Liski
Nižni Novgorod
Novomoskovsk
Novosibirsk
Orenburg
Penza
Rostov-na-Donu
Pietari: 
Ozerki 1948–
Kuptšino  2011–
Svobodny
Tjumen
Tšeljabinsk
Tšita
Ufa
Vladikavkaz
Volgograd

Katso myös
Pienoisrautatie
Gyermekvasút

Lähteet

Aiheesta muualla

Neuvostoliiton lastenrautateitä 
railways.id.ru  
Unkarin Gyermekvasútin historia  

Kapearaiteiset rautatiet
Lastenkulttuuri
Huvipuistolaitteet